על קשרי משפחה ושארות, ומעמד הקשור ברכוש וכוח כלכלי. לטלינגיט מסורת בעל-פה מפותחת, אמנות ורוחניות הקשורים לכל תחומי החיים. אפילו כלי יומיום כגון כפיות וארגזי אחסון מקושטים בסמלים בעלי משמעות רוחנית והיסטורית.
החברה התחלקה לשתי מערכות שארות נפרדות או קלאנים, שנקראו על שם רוחות בעלי חיים: קלאן העורב, וקלאן של חיה אחרת כלשהי, בדרך-כלל העיט או הזאב, המכונה לעיתים "לא-עורב". לפי המנהג העתיק של הטלינגיט, נישואים נערכו בין בן או בת קלאן העורב לקלאן הלא-עורב. עם זאת, מנהגים אלו כבר אינם נשמרים בדבקות בחברה המודרנית, ולפיכך ניתן למצוא זוגות נשואים מאותו קלאן, הקרויים "עורב כפול" או "עיט כפול".
בדומה לחברות ילידים אחרות באזור, חברת הטלינגיט התבססה על שארות מטריליניאלית. האב מילא תפקיד קטן יחסית בחיי ילדיו, בעוד רבים מן התפקידים הגבריים שבחברה האירופית ייחשבו כתפקידיו המסורתיים של האב – מפרנס, מדריך ומופקד על משמעת – מולאו על-ידי אחיה של האם. בצירוף המנהג העתיק של הטלינגיט להנשא לבן-זוג מן הקלאן האחר, התוצאה הייתה שהילדים גדלו תמיד בקלאן של האם.
התכנסויות טקסיות הנקראות "פוטלאטש" אופייניות לתרבות הטלינגיט ושאר שבטי האזור, לציון לוויות, אזכרות, לידות, הענקת שמות, חתונות, חלוקת רכוש והקמת עמודי טוטם. המאפיין את חגיגת הפוטלאטש הוא שמארגניה מחלקים מתנות למתכנסים, ובכך מדגימים את עושרם, עוצמתם ונדיבותם. משנת 1885 ועד 1951 נאסר המנהג על-ידי ממשלת קנדה, אך היו ילידים שהמשיכו לקיים אותו למרות עונש של לפחות חודשיים בכלא לכל משתתף שנתפס, ולבסוף הותר המנהג מחדש. מנהג הפוטלאטש נחקר רבות על-ידי אנתרופולוגים כמנגנון תרבותי לחלוקה מחדש של רכוש.
תרבות חומרית ואמנות.
הטלינגיט בנו בתים מלוחות עצי ארז, בצורה מרובעת או מלבנית, עם חללי אחסון מתחת לרצפות. הלוחות חוברו זה לזה ללא מסמרים או דבק. בתים אלו נקראו בתי השבט, וחזיתם הכילה עמודי טוטם מגולפים מעץ וצבועים, המייצגים את הקלאן (עורב, עיט, זאב וכדומה) של דיירי הבית. סמלי הקלאן לעיתים קרובות מגולפים או נצבעים גם על סירות קאנו, צלחות וכלי מאכל בחגיגות, בדים ארוגים, תכשיטים ועוד.
שפה.
שפת הטלינגיט נחשבת לחלק ממשפחת השפות הנה-דנה , הכוללת גם שפות אינדיאניות נוספות באמריקה הצפונית-מערבית, כגון האתבסקה ונאוואחו.
שפת הטלינגיט לא כללה כתב. במאה ה-19 תועתקה השפה בעיקר באלפבית קירילי, בהשפעת מתיישבים, מסיונרים וציידי פרוות רוסיים באלסקה. מאז 1960, מספר אנתרופולוגים חובבים ומקצועיים בצפון-אמריקה, ביניהם פרנץ בועז, פיתחו שיטות שונות לתיעתוק טלינגיט בכתב לטיני ו/או פונטי .
כיום דוברים עדיין את שפת הטלינגיט, בנוסף לאנגלית, רק כמה מאות ילידים בקנדה, באלסקה, ובמדינת וושינגטון. אלסקה הכירה בשפת הטלינגיט כשפה רשמית ב-2014.
הדת ומערכת האמונות הטלינגיטית המסורתית הועברה בעל-פה, ולא נוסחה בכתב. הטלינגיטים היו אנימיסטים, וציידים נהגו לטהר את עצמם לפני הריגת בעלי-חיים. שמאנים עסקו בריפוי מחלות, השפעה על מזג האויר, עזרה בציד, ניבוי עתידות, והגנת אנשים מפני הטלת כישוף.
בסוף המאה ה-19, עם כישלונם של השמאנים לרפא מחלות זיהומיות רבות שהועברו מן המתיישבים מן העולם הישן, בעיקר אבעבועות שחורות, רבים מן הטלינגיט המירו את דתם לנצרות אורתודוקסית בהשפעת מיסיונרים ומתיישבים רוסים באלסקה. הוצע שנצרות אורתודוקסית נתפסה על-ידי הטלינגיטים כדרך להתנגד ל"דרך החיים האמריקנית", שקושרה עם נצרות פרסביטריאנית.
כיום, טלינגיטים רבים מחפשים דרכים לפשר בין נצרות ואמונותיהם המסורתיות.
כף לבלון
כף לבלון או קייפ לבלונד (באנגלית: Cape Leblond; בצרפתית: Cap Leblond) היא לשון יבשה המהווה את הקצה הצפוני של האי לאבוזייה, שבאיי ביסקו, ארכיפלג המצוי למול החוף המערבי של ארץ גרהאם שבאנטארקטיקה.
בארגנטינה נקראת לשון היבשה בשם נקודת פלורידה (בספרדית: Punta Florida).
היסטוריה.
גילוי ומיפוי לשון היבשה.
לשון היבשה מופתה לראשונה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908 – 1910, בפיקודו של ז'אן-באטיסט שארקוט.
מקור השם.
שארקו קרא ללשון היבשה על שמו של נשיא החברה הגאוגרפית הנורמנדית (Norman Geographical Society), שמקום מושבה ברואן בחבל נורמנדי שבצפון צרפת.
לקריאה נוספת.
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, 1960, P 181
• Defense Mapping Agency 1992, Sailing Directions (planning Guide) and (enroute) for Antarctica, P 364
נקודת פלורידה
נועה כוכבא
נועה כוכבא (נולדה ב-19 בפברואר 1999) היא דוגמנית ומגדנאית ישראלית. מלכת היופי של ישראל לשנת 2021.
ביוגרפיה.
כוכבא נולדה בשכונת נווה סביון שביהוד. גדלה והתחנכה במושב בני עטרות, שם היא מתגוררת גם כיום. אביה, אייל, היה טייס ומפקד טייסת, וכיום הוא יועץ עסקי ומלווה בתחום הסטארט־אפ. אמה, יעל, הייתה קב"נית בחיל האוויר וכיום היא פסיכולוגית קלינית ומטפלת זוגית. לכוכבא שני אחים, ושני אחים למחצה מנישואיו הראשונים של אביה.
בילדותה התגלתה אצלה תרומבוציטופניה, מחלה המטולוגית הפוגעת בייצור טסיות הדם, שבעקבותיה אושפזה לסירוגין במשך שנה וחצי בבית חולים. בעקבות האירוע, החליטה שהיא מעוניינת ללמוד רפואה בישראל. בצה"ל שירתה כחובשת, ובהמשך הפכה למדריכה ומפקדת בקורס חובשים.
אחרי הצבא למדה במשך שמונה חודשים בבית ספר לאפייה וקונדיטוריה של השפית ומנחת הטלוויזיה אסטלה ("בייק אוף ישראל", "הקינוח המושלם"), שבסיומם החלה סטאז' בבית הקפה "רביבה וסיליה", ובמקביל עבדה במסעדה ביהוד-מונוסון כקונדיטורית עד שבעקבות מגפת הקורונה העולמית, המסעדות נסגרו.
בשנת 2021 החלה, בליווי של אביה, בהקמת חברת הזנק שתשיק אפליקציה חברתית לעיצוב פנים.
כוכבא זכתה בתואר מלכת היופי של ישראל לשנת 2021. כוכבא ייצגה את ישראל בתחרות "מיס תבל (מיס יוניברס) 2021", שהתקיימה בפעם הראשונה בישראל, באילת. היא הופיעה בשלב חצי-הגמר ולא העפילה לגמר התחרות.
לאוד לוקסורי
Loud Luxury (בעברית: לאוד לוקסורי) הם הרכב מוזיקה אלקטרונית קנדי, המורכב מאנדיו פדיוק וג'ו דפאש.
היסטוריה.
ההרכב הוקם על ידי אנדיו פדיוק וג'ו דפאש עוד בהיותם תלמידי בית ספר.
בשנת 2017 הם עשו רמיקס של שיר Scared to Be Lonely. בשנת 2017 הם גם הוצאיו סינגל Body. השיר הגיע למקום גבוה במצעדי פזמונים במספר מדינות.
בשנת 2019 ובשנת 2020 הדואט זכה לפרס קנדי בתחום מוזיקה לריקודים.
בשנת 2020 ההרכב הוציא מיני-אלבום ראשון Nights Like This שהגיע למקום ה-55 במצעד פזמונים של איגוד תעשיית ההקלטות הקנדי. בשנת 2021 הם הוצאו מיני-אלבום נוסף.
סולנות
סולנות היא היכולת או החוויה בה האדם בוחר להיות עם עצמו, לעסוק בפעילות או בחוויה המשמעותיים לו, וליהנות מכך. הפעילות יכולה להיות רוחנית, יצירתית, תפקודית, של פנאי או כל פעילות אחרת, בכל מקום שהאדם בוחר, עם או ללא נוכחות אנשים אחרים. לכל אדם יש העדפות משלו לגבי המערך בו הפעילות מתרחשת. הסולנות אינה תלויה בתנאים חיצוניים כלשהם. הסולנות היא חוויה חיובית שנבחרה על ידי האדם העוסק בה.*
סולנות היא מושג ישן חדש. באנגלית המושג הוא Positive Solitude ואין לו תרגום חד משמעי בעברית. אמנם האקדמיה ללשון העברית לא צידדה במונח, אולם בשטח הוא נמצא בשימוש . בספרות היפה הסולנות היא תכונה של משוררים למשל, שזקוקים לזמן עם עצמם כדי לחוות התעצמות נפש ולשרות בצל המוזה שתסייע להם לכתוב, או של מאוהבים המיוסרים שזקוקים לזמן כדי לסדר את מחשבותיהם . לעומתם, בספרות המקצועית הסולנות הושוותה לבדידות, לבידוד חברתי או למצבים אחרים. אך לסולנות יש משמעות אחרת.
השוואה בין מצבים דומים לסולנות, לסולנות עצמה.